Grigorijus Perelmanas

Grigorijus Jakovlevičius Perelmanas (, g. 1966 m. birželio 13 d. Leningrade) – rusų matematikas, daug nuveikęs Rymano geometrijoje ir geometrinėje topologijoje. 

Atstovaudamas TSRS rinktinei  1982 m. Tarptautinėje matematikos olimpiadoje, iškovojo aukso medalį, surinkęs maksimalų galimą balų skaičių. Baigęs mokyklą, įstojo į Leningrado valstybinio universiteto Matematikos ir mechanikos fakultetą. 1990 m. apgynė fizikos ir matematikos mokslų kandidato disertaciją. 1994 m. įrodė Sielos prielaidą (). 2003 m. įrodė Puankarė prielaidą, kuri buvo suformuluota 1904 m. ir laikyta viena sunkiausių topologijos problemų. Spręsdamas šį uždavinį pasinaudojo matematiko Richard Hamilton atrastais Ricci srautais (), o kaip „šalutinis efektas“ buvo ir Thurston geometrizacijos prielaidos įrodymas. Trys mokslininkų grupės patikrino Puankarė prielaidos įrodymą; kinai bandė sumenkinti G. Perelmano indėlį. Jį ginti ėmėsi ne matematikos elitas, bet žiniasklaida. 

2005 m. G. Perelmanas nutraukė mokslinę veiklą ir ėmė vengti kontaktų. 2006 m. apdovanotas prestižiškiausiu matematikoje Fildso medaliu, bet jo atsisakė. 2010 m. Clay Institutas pranešė, kad jam atitenka vienas iš septynių Tūkstantmečio Prizų (), kurio vertė 1 mln. JAV dolerių, tačiau G. Perelmanas jo irgi nepriėmė. 2014 m. truputį dirbo Švedijoje.

Nuorodos 
 Sylvia Nasar, David Gruber „Manifold destiny. A legendary problem and the battle over who solved it.“, („The New Yorker“ 2006-08-28) 
 „Иноходец. Урок Перельмана“ (dok. f., 2011 m.) 
 Matematikos genijus atsisakė prestižinės premijos
Įrodymas:
 Grisha Perelman „The entropy formula for the Ricci flow and its geometric applications“ 2002-11-11
 Grisha Perelman „Ricci flow with surgery on three-manifolds“ 2003-03-10
 Grisha Perelman „Finite extinction time for the solutions to the Ricci flow on certain three-manifolds“ 2003-07-17

Topologai
Rusijos matematikai